
Аңлатма яҙыу

Эш программаһы  Башҡортостан Республикаһы Мәғариф  министрлығы тарафынан раҫланған   программаға  нигеҙләнеп төҙөлдө, дөйөм белем биреүҙең Федераль дәүләт белем биреү стандартына тура килә. Программа – “Яңы сандарттар буйынса дөйөм белем биреү мәктәптәренең 5-9 кластар өсөн өлгө программаларға таянып ҡоролдо. – Өфө: Китап, 2017, З.М.Ғәбитова.
Программаның нигеҙенә Башҡортостан Республикаһы Мәғариф министрлығы тарафынан раҫланылған программа алынды, авторҙары В. Ш. Псәнчин, Ю. В.  Псәнчин.  Башҡортостан Республикаһының башҡорт телендә уҡытылған дөйөм белем биреүсе мәктәптәр өсөн йыллыҡ уҡыу  планы  башҡорт  телен  340  сәғәт күләмендә уҡытыуҙы күҙ уңында тота:  5- 9-сы класта – 68 сәғәт.
Эш программаһы түбәндәге хоҡуҡи- норматив документтарға таянып төҙөлдө:

- Рәсәй Федерацияһы һәм Башҡортостан Республикаһы Конституцияһы;

- РФ законы “Мәғариф тураһында” (273- сө һанлы – ФЗ, 29.12.2012 );

- РБ законы “Мәғариф тураһында” (696 - сы һанлы – ФЗ, 01.07.2013 );
-  “Рәсәй Федерацияһының икенсе быуын Федераль дәүләт хөкүмәт стандарттары”   (2009 йылдың  6 октябре,  373- сө һанлы Мәғариф һәм фән министрлығының  приказы);
- “Дөйөм белем биреү учреждениеларында Сан ПиН талаптары”(2010 йылдың  29 декабре,  189- сы һанлы  ҡарар );
-“Рәсәй Мәғарифын 2020 йылға тиклем модернизациялау концепцияһы”;
-“Дөйөм белем биреү йөкмәткеһенең фундаменталь үҙәге” документы;
-Д.Б.Эльконин – В.В.Давыдов үҫтереүсе уҡытыу системаһы;
- “Башҡортостан халыҡтары телдәре” законы;
- “Башҡорт мәғарифын үҫтереү концепцияһы”;
- 2023/2024  уҡыу йылында дөйөм белем биреү учреждениеларында ҡулланыу өсөн Башҡортостан Республикаһының Мәғариф министрлығы тарафынан тәҡдим ителгән уҡыу әсбаптары исемлеге;
- Башҡортостан Республикаһы   Ишембай  ҡалаһы һәм районы муниципаль бюджет мәғариф  учреждениеһы  Кинйәбулат урта мәктәбенең уҡыу планы ( № 151, 29.08.2023)
        Мәктәпкә юғары мәҙәниәткә эйә булған, грамоталы, һәр яҡлап камил булып өлгөргән, ил алдындағы изге эштәрҙе башлап йөрөүсе кешеләр әҙерләп сығарыу йөкмәтелгән. Ул мөһим бурысты заман талабынса хәл итеүҙә әсә теле ҙур роль уйнай.

        Башҡорт әҙәби теле - башҡорт милли мәҙәниәтенең нигеҙе, шуға күрә мәктәптәрҙә уны өйрәнеүгә төп урын бирелә. Башҡорт теле һәм әҙәбиәте дәрестәрендә белем менән бер рәттән  тәрбиә биреүҙе тығыҙ  бәйләнештә алып барыу  мөһим.

   Программала уҡыусыларҙың туған телгә, һүҙгә булған ҡыҙыҡһыныуын һәр саҡ үҫтерә барыу, телдең байлығын, һүрәтләү сараларын күрһәтеү, һүҙ  һәм уның формалар төрлөлөгөн телмәрҙә ҡулланыуға ынтылыш тәрбиәләү, уҡыусыларҙы туған телдән ныҡлы, аңлы белем алырлыҡ итеп уҡытыу бурысы ҡуйыла.

      Туған тел программаһының һәр бүлеген, һәр темаһын өйрәнеү  уҡыусыларҙың фекерләү ҡеүәһен, телмәрен үҫтереүгә ныҡлы ярҙам итергә  тейеш. 

        Башҡорт телен  өйрәнеү буйынса түбәндәге етди бурыстар йөкмәтелә:
· уҡыусыларға телдең ижтимағи тормоштағы функцияһы, телдең үҫеше хаҡында программала билдәләнгән күләмдә ныҡлы белем биреү;
· уҡыусыларҙың фекерләүен, танып- белеү  һәләтен үҫтереү;
· уҡыусыларға әсә теленең һүҙ байлығына һаҡсыл ҡараш тәрбиәләү;
· уҡыусыларҙы, телдең орфоэпик, интонацион нормаларын күҙәтеп, дөрөҫ, асыҡ һәм тасуири уҡыу күнекмәләре менән ҡоралландырыу;
· уҡыусыларҙың орфографик һәм пунктуацион күнекмәләрен үҫтереү;
· уҡыусыларға телдең байлығын, тасуирлау мөмкинлектәрен асыу аша телде өйрәнеүгәәүҙем ҡыҙыҡһыныу, туған телгә, халыҡҡа, Ватанға тоғролоҡ һәм һөйөү, ғәҙеллек, кешеләр араһында татыулыҡ, ата- әсәгә, туған халыҡтың быуаттар буйына тупланған тормош ҡағиҙәләренә, әхлаҡ нормаларына хөрмәт тәрбиәләү.

    Уҡыу предметын өйрәнеүҙең шәхси һөҙөмтәләре:
 1) башҡорт теленең мәктәптә белем алыу процесындағы әһәмиәтен билдәләү;

 2) туған телгә ихтирам, һөйөү, уның менән ғорурланыу тойғоһо тәрбиәләү;

 3) аралашыу процесында кәрәкле һүҙлек запасына эйә булыу һәм үҙ фекереңде иркен еткереү өсөн тейешле грамматик сараларҙы үҙләштереү;

 4) үҙ телмәреңде күҙәтеү һәм уны баһалау күнекмәһен булдырыу.

    
 Башҡорт телен үҙләштереүҙең метапредмет һәм предмет һөҙөмтәләре

      
Метапредмет кимәле. 

      
Ойоштороу эшмәкәрлеге:

         - уҡытыусы ярҙамында эшмәкәрлек маҡсатын билдәләү; 

    
- дәрестә эш барышын һөйләп барыу;

    
- дәреслек материалы менән эшләү барышында уйҙы, фаразды әйтеү;

  
 - уҡытыусы тәҡдим иткән план буйынса эшләү;

  
 - коллектив төҙөлгән план буйынса эшләү;

   
 Танып белеү эшмәкәрлеге:

  - дәреслектең, матур яҙыу өлгөләренең айышына төшөнөү;

 
 - дәреслектән, текстан, иллюстрацияларҙан һорауға яуап табыу;

 
 - бергәләп йәки үҙ аллы башҡарған эш буйынса һығымта яһай белеү; 

  - ҙур булмаған текстың йөкмәткеһен һөйләү.

    
  Аралашыу эшмәкәрлеге:

  - фекереңде телдән формалаштырыу;

 
 - кешенең  телмәрен тыңлау һәм аңлау;

 
 - тыңлай белеүҙең уңышлы аралашыуға шарт булыуын үҙләштереү;

           - тексты тасуири уҡыу һәм йөкмәткеһен һөйләү;

  - уҡытыусы һәм класташтар менән берлектә тәртип ҡағиҙәләре һәм уларҙы үтәү тураһында килешеү.

  
 Предмет үҙләштереү кимәле.

 - тексты һөйләмдәр теҙмәһенә айыра белеү;

 - бөтөн һүҙҙәр менән аңлы, дөрөҫ уҡыу;


 - тексты ентекле һөйләй белеү;

 - хикәйә төҙөү;

 - һүҙҙең өңдәрен атау, ижеккә бүлеү, өндәр һәм хәрефтәр һанын

  билдәләү, дөрөҫ баҫым ҡуйыу, хәреф - өн анализы яһау;

 - һөйләмде, кешенең исемен һәм фамилияһын баш хәреф менән яҙыу;

 - һөйләм аҙағында тейешле  тыныш  билдәләрен яҙыу;

 - баҫма тексты күсереп яҙыу,һүҙҙәрҙе,ҙур булмаған һөйләмдәрҙе диктант итеп яҙыу;

 - тамырҙаш һүҙҙәрҙең тамырын табыу.                           
   Уҡыу предметының йөкмәткеһе: 5-се класс (68 сәғәт, аҙнаға 2 сәғәт).
1-4 кластарҙа морфология һәм орфографиянан үтелгәндәрҙе ҡабатлау, системалаштырыу, нығытыу (4с.) Һүҙҙең морфологик киҫәктәре: тамыр һәм ялғауҙар. Ҡалын һәм нәҙек ялғауҙар. Исемдәрҙең һан, килеш менән үҙгәреше, күплек һәм килеш ялғауҙарының дөрөҫ яҙылышы. Яңғыҙлыҡ исемдәрҙең дөрөҫ яҙылышы. Сифат. Дәрәжәләре. Һандарҙың дөрөҫ яҙылышы. Ҡылымдар, уларҙың үҙгәреше.
Синтаксис һәм пунктуация. Телмәр мәҙәниәте (6 с.) Синтаксис һәм пунктуация тураһында тәшәнсә. Һүҙбәйләнеш, Һүҙбәйләнештә эйәртеүсе һәм эйәреүсе һүҙҙәр. Хәбәр, һорау, өндәү, бойороҡ һөйләмдәр. Һөйләмдең баш һәм эйәрсән киҫәктәре; эйә, хәбәр, аныҡлаусы, тултырыусы. Хәл. Йыйнаҡ һәм тарҡау һөйләмдәр. Тиң киҫәкле һөйләмдәр. Теркәүесһеҙ һәм теркәүесле тиң киҫәктәр эргәһендә тыныш билдәләре. Өндәш һүҙҙәр. Улар эргәһендә тыныш билдәләре. Ҡушма һөйләм тураһында төшөнсә. Тура телмәр. Тура телмәрле һөйләмдә тыныш билдәләре. Диалог. Текст тураһында төшөнсә.
Фонетика. Графика. Орфография. Орфоэпия. Телмәр мәҙәниәте (5с.) Фонетика тураһында төшөнсә. Телмәр өндәре. Телмәр ағзалары. Өндәрҙең яһалышы. Һуҙынҡылар һөм тартынҡылар. Ҡалын һәм нәҙек һуҙынҡылар. Яңғырау һәм һаңғырау тартынҡылар. Өн һәм хәреф. Алфавит. Орфография тураһында төшөнсә. Ижек, төрҙәре.. Һүҙҙәрҙе юлдан-юлға күсереү. Баҫым.
Лексика. Телмәр мәҙәниәте (5с.) Лексика тураһында дөйөм төшөнсә. Башҡорт теленең һүҙ байлығы. Һүҙлектәр. Һүҙҙең лексик мәғәнәһе. Тура һәм күсмә мәғәнәле һүҙҙәр. Синонидар. Антонимдар. Омонимдар.
Һүҙьяһалыш. Орфография. Телмәр мәҙәниәте (2с.) Тамыр һәм ялғауҙар. Яһаусы һәм үҙгәртеүсе ялғауҙар. Һүҙьяһалыш. . Һүҙьяһалыш юлдары. Ҡушма һүҙҙәрҙең дөрөҫ яҙылышы.
Морфология. Телмәр мәҙәниәте. Һүҙ төркөмдәре тураһында төшөнсә (1с.)
Үҙ аллы һм ярҙамсы һүҙҙәр (1с.)
Исем һәм уны телмәрҙә ҡулланыу (9с.) Исемдең дөйөм мәғәнәһе. Морфологик билдәләре һәм синтаксик вазифалары. Уртаҡлыҡ һәм яңғыҙлыҡ исемдәр. Уларҙың дөрөҫ яҙылышы. Исемдәрҙең яһалыу юлдары. 
Ҡылым (10с.) Ҡылымдың мәғәнәһе. Морфологик билдәләре. Үҙ аллы һәм ярҙамсы ҡылымдар. Ҡылымдарҙың яһалыу юлдары. Ҡылымдарҙың затлы формалары. Һөйкәлештәре.
Үтелгәнде ҡабатлау (4с.)

Уҡыу предметының йөкмәткеһе: 6 класс (68 сәғәт, аҙнаға 2 сәғәт)

5  класта үтелгәндәрҙе ҡабатлау. 4 с.

Лексика. Башҡорт теленең һүҙлек составы.Һүҙҙәрҙең килеп сығышы буйынса төркөмләнеүе. Башҡорт телендә дөйөм һәм тар ҡулланылышлы һүҙҙәр.Иҫкергән һүҙҙәр. Яңы һүҙҙәр. Фразеологик берәмектәр. 6 с.
Исем.Түбән кластарҙа үтелгәнде ҡабатлау.Исемдәрҙең һан менән үҙгәреше. Күплек ялғауҙарының дөрөҫ яҙылышы. Исемдәрҙең эйәлек заты. Исемдәрҙең хәбәрлек заты.Килештәрҙең мәғәнәләре. Исем тураһында үтелгәндәрҙе ҡабатлау. 13с.
Сифат. Түбән кластарҙа үтелгәндәрҙе ҡабатлау. Сифаттарҙың һөйләмдәге роле.Сифаттарҙың яһалышы.Төп һәм шартлы сифаттар.Сифат дәрәжәләре.Сифаттарҙың дөрөҫ яҙылышы.Синоним сифаттар. Ҡабатлау.9 с.

Һан. Һан тураһында төшөнсә. Ябай һәм ҡушма һандар. Һан төркөмсәләре.Һандарҙың дөрөҫ яҙылышы. Һан – ҡабатлау.  5 с.
Алмаш.Алмаш тураһында төшөнсә.Алмаш төркөмсәләре.Алмаштарҙың килеш менән үҙгәреше.Эйәлек алмаштарының килеш менән үҙәгреүе.Билдәһеҙлек алмаштарының килеш менән үҙгәреүе. “Алмаш” темаһын ҡабатлау.6 с.

Ҡылым. Түбән кластарҙа үтелгәнде ҡабатлау.Ҡылым төркөмсәләре. Исем ҡылым. Уртаҡ ҡылым. Сифат ҡылым. Сифат ҡылымдарҙың үткән, хәҙерге, киләсәк заман формалары.Хәл ҡылым.Хәл ҡылымдың төрҙәре. Ҡылым йүнәлештәре.Ҡылым 
күләмдәре.Ҡылым рәүешлеге.Бүлек буйынса үтелгәндәрҙе ҡабатлау һәм системалаштырыу.20 с.
Рәүеш тураһында төшөнсә.Рәүеш төркөмсәләре. Рәүештең сифат менән оҡшаш һәм айырмалы яҡтары. Рәүеш дәрәжәләре.Рәүештәрҙең яһалышы. Рәүештәрҙең дөрөҫ яҙылышы. “Рәүеш” темаһы буйынса ҡабатлау. 9 с.

Теркәүес тураһында төшөнсә.Теркәүестәрҙең бүленеше. Теркәүес – ҡабатлау.4 с.

Бәйләүес тураһында дөйөм төшөнсә. Бәйләүестәрҙең бүленеше.Бәйләүес – ҡабатлау. 6с.
Киҫәксә  тураһында төшөнсә.Киҫәксәләрҙең бүленеше.Киҫәксәләрҙең дөрөҫ яҙылышы. Киҫәксәләрҙең дөрөҫ яҙылышы.Киҫәксәләр буйынса үтелгәндәрҙе ҡабатлау4 с.
Мөнәсәбәт һүҙҙәр.Мөнәсәбәт һүҙҙәрҙең мәғәнәһе.4 с.
Ымлыҡтар. Уларҙың дөрөҫ яҙылышы. Оҡшатыу һүҙҙәре. Ярҙамлыҡ һүҙҙәрҙе ҡабатлау. 3 с.
Үтелгәндәрҙе ҡабатлау, системаға һалыу. Йомғаҡлау. 9с.
Уҡытыу предметының төп йөкмәткеһе. 7 класс (68 сәғәт, аҙнаға 2 сәғәт)

Туған тел тураһында әңгәмә. 1 сәғәт
VI  класта үтелгәндәрҙе ҡабатлау. 4 сәғәт
Синтаксис. 11 cәғәт

Синтаксистың төп маҡсаты. Һүҙбәйләнеш һәм һөйләм. Һүҙбәйләнештәрҙең яһалыу юлдары.Эйәртеүле бәйләнеш.Ярашыу.Башҡарылыу.Йәнәшәлек.Һөйкәлеү.Һүҙбәйләнеш һәм ҡушма һүҙ.Нығынған һүҙбәйләнештәр.

Һүҙбәйләнеш төрҙәрен айырырға, нығынған һүҙбәйләнештәрҙе таный белергә һәм уларҙы телмәрҙә дөрөҫ ҡулланырға, һөйләмдәргә, текстарға анализ яһарға өйрәтеү.

Ябай һөйләм.  12 сәғәт

Эйә менән хәбәр.Эйә менән хәбәр араһында һыҙыҡ.Һөйләмдең эйәрсән киҫәктәре .Аныҡлаусы.Тиң һәм тиң булмаған аныҡлаусылар.Өҫтәлмәлек.Тултырыусы. Тура һәм ситләтелгән тултырыусы.Хәлдәр.Рәүеш хәлдәре.Күләм- дәрәжә хәлдәре.Урын хәлдәре.Ваҡыт хәлдәре.Шарт хәлдәре.Сәбәп хәлдәре. Маҡсат хәлдәре.Кире хәлдәр.Һөйләмдә һөйләм киҫәктәренең урынлашыу тәртибе.Һөйләмдең эйәрсән киҫәктәрен айырырға , эйә менән хәбәр араһында һыҙыҡ ҡуйыу осраҡтарын,һөйләмде дөрөҫ төҙөргә өйрәтеү.

Ике һәм бер составлы һөйләмдәр. 15 сәғәт
Ике составлы һөйләмдәр.Бер составлы һөйләмдәр.Бер составлы һөйләмдәрҙең  төрҙәре.. Билдәле эйәле һөйләм.Билдәһеҙ эйәле һөйләм.Эйәһеҙ һөйләм.Атама һөйләмдәр.Тулы һәм кәм һөйләмдәр.Тиң киҫәкле һөйләмдәр.Тиң киҫктәр эргәһендә  тыныш билдәләре.. Тиң киҫәктәр эргәһендә дөйөмләштереүсе һүҙҙәр.Ике составлы һөйләмдәрҙе айырырға, тыныш билдәләренең ҡуйылышын, тиң киҫәктәр эргәһендә дөйөмләштереүсе һүҙҙәр булыуын өйрәтеү.

Һөйләм киҫәктәре менән грамматик бәйләнеше булмаған һүҙҙәр. 4 сәғәт

Өндәш һүҙҙәр.Өндәш һүҙҙәр эргәһендә тыныш билдәләре.Инеш һүҙ һәм инеш һөйләмдәр.Өндәш һүҙҙәр  менән һөйләмдәр төҙөргә өйрәтеү

Һөйләмдең айырымланған эйәрсән киҫәктәре. 16 сәғәт

Айырымланыу тураһында  төшөнсә.Өҫтәлмәлектәрҙең айырымланыуы.Аныҡланыусыларҙың айырымланыуы тураһында.Хәл әйтемдәре һәм уларҙың үҙенсәлеге.Хәл әйтемдәренең айырымланыуы.. Тура һәм ситләтелгән телмәр.Тура телмәрле һөйләмдәр.Уларҙа тыныш билдәләре.Диалог. Цитаталар.Диалог төҙөргә, айырымланған аныҡлаусылар, хәлдәр менән һөйләмдәр табырға, тыныш билдәләренең ҡуйылышын өйрәтеү.

Үтелгәндәрҙе ҡабатлау. 5 сәғәт

Уҡыу предметының йөкмәткеһе. 8 класс(68 сәғәт, аҙнаға 2 сәғәт)
 Синтаксис буйынса үтелгәндәрҙе ҡабатлау. 5сәғәт

 5-7 кластарҙа үтелгән тыныш билдәләре ҡуйылышын ҡабатлау. Тиң киҫәктәр, айырымланған эйәрсән киҫәктәр, өндәш һүҙҙәр эргәһендә, тура телмәрҙә,эйә менән хәбәр араһында тыныш билдәләре. Инеш һүҙҙәрҙе, хәл әйтемдәрен ҡабатлау. Айырымланған эйәрсән киҫәктәр һәм тура телмәр эргәһендә тыныш билдәләре ҡуйылышын ҡабатлау.

 Ҡушма һөйләм. 15 сәғәт 

Ҡушма һөйләм тураһында ҡабатлау. Ҡушма һөйләм тураһында төшөнсә. Теҙмә ҡушма һөйләм. Теркәүесле теҙмә ҡушма һөйләм . Теркәүесле теҙмә ҡушма һөйләмдәрҙә тыныш билдәләренең ҡуйылышы. Теркәүесһеҙ теҙмә ҡушма һөйләм. Теркәүесһеҙ теҙмә ҡушма һөйләмдәрҙә тыныш билдәләренең ҡуйылышы.

Эйәрсән һөйләм төрҙәре. 12 сәғәт 

Эйә һөйләм. Эйәрсән хәбәр һөйләм. Аныҡлаусы һөйләм. Тултырыусы һөйләм.

 Хәл һөйләмдәр. 16сәғәт

 Ваҡыт һөйләм. Урын һөйләм. Рәүеш һөйләм. Күләм - дәрәжә һөйләм. Сәбәп һөйләм. Маҡсат һөйләм. Шарт һөйләм. Кире һөйләм. Эйәрсән һөйләм төрҙәре тураһында ҡабатлау.

 Ҡатмарлы синтаксик төҙөлмәләр. 8 сәғәт

 Күп эйәрсәнле ҡушма һөйләм. Күп эйәрсәнле ҡушма һөйләмдә тыныш билдәләренең ҡуйылышы. Ҡатнаш ҡушма һөйләмдәр. Ҡатнаш ҡушма һөйләмдәрҙә тыныш билдәләренең ҡуйылышы. Теҙемдәр. Үтелгәндәрҙе ҡабатлау.

Тыныш билдәләренең ҡуйылышын ҡабатлау. 10 сәғәт 

Һөйләм аҙағындағы тыныш билдәләре. Өтөр ҡуйыу осраҡтары. Нөктәле өтөр ҡуйыу осраҡтары. Һыҙыҡ ҡуйылыу осраҡтары. Ике нөктә ҡуйылыу осраҡтары.

 Телмәр үҫтереү. 

Тасуири уҡыу күнекмәләре өҫтөндә эшләү. Күренекле ғалимдар, яҙыусылар, рәссамдар, композиторҙар тураһында һөйләү һәм яҙыу. Уҡылған әҫәрҙәр буйынса ундағы геройҙарға ҡарата үҙ фекереңде сағылдырып, иншалар яҙыу. Сағыштырыу юлы менән ике йәки бер нисә персонажға ҡылыҡһырлама яҙыу. Протокол төҙөү. Изложениеларҙы һәм иншаларҙы темаһына, төп фекеренә, стиленә ярашлы камиллаштырыу, уларҙа орфографик, пунктуацион, грамматик һәм телмәр хаталарын төҙәтеү. 

Уҡыусыларҙың белем кимәленә талаптар:

 - ҡушма һөйләмдәргә телдән һәм яҙып синтаксик, пунктуацион тикшеренеү үткәрә белеү;

 - үтелгән синтаксик төҙөлмәләрҙе телмәрҙең йөкмәткеһенә һәм стиленә ярашлы ҡуллана белеү;

 - 8-се класта үтелгән пунктограммаларҙы таный, таба белеү һәм тыныш билдәләренең ҡуйылышына аңлатма биреү;

 - айырымланған эйәрсән киҫәкле, хәл әйтемле, тура һәм ситләтелгән телмәрле ябай һөйләмдәрҙә, шулай уҡ теҙмә һәм эйәртеүле ҡушма һөйләмдәрҙә тыныш билдәләрен ҡуя белеү;

 - йәшәгән урынды, архитектура, тарих һәм сәнғәт ҡомартҡыларын тасуирлауға нигеҙләнгән инша яҙа белеү;

 - сағыштырыу юлы менән ике йәки бер нисә персонажға ҡылыҡһырлама яҙыу;

 - протокол төҙөй белеү;

 - изложениеларҙы һәм иншаларҙы темаһына, төп фекеренә, стиленә ярашлы камиллаштырыу, уларҙа орфографик, пунктуацион, грамматик һәм телмәр хаталарын төҙәтә белеү.

Уҡыу предметының йөкмәткеһе. 9 класс(68 сәғәт, аҙнаға 2 сәғәт)
Инеш. 3 сәғәт. 

Тел тураһында төшөнсә. Тел үҫә барыусы ижтимағи күренеш. Башҡорт теле – башҡорт халҡының милли теле. Башҡорт теле башҡа ҡәрҙәш телдәр араһында. 

1-се бүлек. 3 сәғәт.

 Әҙәби тел һәм диалект. Башҡорт теленең диалекттары. Башҡорт әҙәби теле һәм уның үҫеше. Ике теллелек. 

2-се бүлек.3 сәғәт.

 Башҡорт теленең стилдәре. Телмәр мәҙәниәте. Функциональ стилдәр. Уларҙың төп үҙенсәлектәре. Йәнле һөйләү стиле. Матур әҙәбиәт стиле. Фәнни стиль. Публицистик стиль. Рәсми стиль. Хаттар стиле.

 3-сө бүлек.4 сәғәт.
 Һүрәтләү саралары. Эпитет. Сағыштырыу. Метафора. Синонимдар. Синонимдар һәм уларҙы телмәрҙә ҡулланыу. Грамматик синонимдар. Тасуирлауҙа антитеза ҡулланыу. Һүҙҙе һәм уның формаларын телмәрҙә дөрөҫ ҡулланыу.

 5-9-сы кластарҙа үтелгәндәрҙе ҡабатлау һәм тәртипкә килтереү. 4 сәғәт. 
Фонетика. Орфография. Орфоэпия. Лексика. Башҡорт теленең һүҙлектәре. Һүҙьяһалыш. Морфология. Орфография.

 Телмәр үҫтереү.  
Тасуири уҡыу күнекмәләре өҫтөндә эшләү. Күренекле ғалимдар, яҙыусылар, рәссамдар, композиторҙар тураһында һөйләү һәм яҙыу. Уҡылған әҫәрҙәр буйынса ундағы геройҙарға ҡарата үҙ фекереңде сағылдырып, иншалар яҙыу. Сағыштырыу юлы менән ике йәки бер нисә персонажға ҡылыҡһырлама яҙыу. Протокол төҙөү. Изложениеларҙы һәм иншаларҙы темаһына, төп фекеренә, стиленә ярашлы камиллаштырыу, уларҙа орфографик, пунктуацион, грамматик һәм телмәр хаталарын төҙәтеү.

 Уҡыусыларҙың белем кимәленә талаптар - әҙәби тел номаларын таный белеү, уларҙы телмәрҙә күҙәтеү; - йәнле һөйләү, фәнни, рәсми, эпистоляр (хаттар), публицистик, күркәм (художестволы) телмәр стилдәрен айыра һәм таный белеү; - һүрәтләү сараларын текста таныу һәм телмәрҙә ҡулланыу; - төрлө стилгә ҡараған текстар һайлай белеү; - текстарға стилистик анализ яһай белеү; - изложениеларҙы һәм иншаларҙы темаһына, төп фекеренә, стиленә ярашлы камиллаштырыу, уларҙа орфографик, пунктуацион, грамматик һәм телмәр хаталарын төҙәтә белеү.

  5 класс өсөн уҡыу-уҡытыу әсбаптары, методик ҡулланмалар.

1. Псәнчин В.Ш. Псәнчин Ю.В. Әсә теле: - 7-се баҫма, Өфө, Китап, 2017. -264 б.

2.  Вәлиева Г.Д. Текст өҫтөндә эшләү өсөн дидактик материалдар.-Өфө, 2012.

3. Ғәбитова З.М. Телмәр үҫтереү дәрестәре.Өфө, Китап, 2009.126 б.

 Һүҙлектәр.

Агишев И.М. Биишев Ә.Г. Башҡорт теленең һүҙлеге: -2 томда, Мәскәү, 1993. – 987 б.

Ураҡсин З.Ғ. Урыҫса-башҡортса һүҙлек: -2 томда, Өфө, Китап, 2005. -677 б.

Ураҡсин З.Ғ. Хәҙерге башҡорт әҙәби теленең аңлатмалы һүҙлеге: Өфө, 2004. – 527 б. 

Ураҡсин З.Ғ. Башҡорт теленең фразеологик һүҙлеге: Өфө, 2006. -337 б.

Әхтәмов М.Х. Грамматика һүҙлеге: Өфө, 2007. – 172 б. 

Әхтәмов М.Х. Антонимдар: Өфө, 2009. – 343 б. 

Әхтәмов М.Х. Синонимдар һүҙлеге: Өфө, 2006. – 250 б. 

      8.Баһауетдинова М.И. Башҡортса - русса этнокультурологик  лексика һүҙлеге. -Өфө, Китап, 2012. – 196 б.  

  6 класс өсөн уҡыу-уҡытыу әсбаптары, методик ҡулланмалар.

1.  Толомбаев Х.А. Х.В.Солтанбаева. Башҡорт теле: Өфө, Китап, 2017.- 212б. 

2. Толомбаев Х.А. Х.В.Солтанбаева. “Әсә теле” дәреслегенә дидактик материалдар. : Уҡытыусы өсөн ҡулланма. Өфө, Китап, 2009.- 131 б.

3. Толомбаев Х.А. Х.В, Солтанбаева. Әсә теле: 2-се баҫма, Өфө, Китап, 2008.- 248 б.

4. Вәлиева Г.Д. Текст өҫтөндә эшләү өсөн дидактик материалдар.-Өфө, 2012.

5. Ғәбитова З.М. Телмәр үҫтереү дәрестәре.Өфө, Китап, 2009.126 б.

   7 класс өсөн уҡыу-уҡытыу әсбаптары, методик ҡулланмалар.

1. Аҙнабаев Ә.М. Таһирова С.А. Башҡорт теле.- Өфө, Китап, 2020.-176 бит.

2. Аҙнабаев Ә.М. Таһирова С.А. “Башҡорт теле”  дәреслегенә дидактик материал: 7 класс.- Өфө, Китап, 2010. – 120 б.

3. Башҡорт теленән диктанттар йыйынтығы: 5-9 кластар. - Өфө, Китап, 2009. – 255 б.

4. Изложениелар өсөн текстар йыйынтығы: 5-9 кластар. - Өфө, Китап, 2009. – 250 б.

5. 7 класс өсөн “Әсә теле” дәреслегенә методик күрһәтмәләр: - Өфө, Китап, 2001. – 121 б.

6. Усманова М.Г.  Башҡорт теле грамматикаһы таблицаларҙа һәм схемаларҙа: - Өфө, Китап, 2007. – 111 б.

7. Шарапов И.А. Башҡорт теленән (5-9 кластар) һәм әҙәбиәтенән (5-9 кластар) тест һорауҙары: Өфө, 2001, 296 б. 

8. Әхмәтйәнов К. Әҙәбиәт теорияһы: Өфө, 2007. – 492 б. 

9. Ғафаров Б.Б.Башҡорт әҙәбиәтенән яҙма эштәр: Өфө, 1999. -206 б.

10.Хөсәйенов Ғ.Б. Кластан тыш уҡыу китабы: Өфө, 2008, 185 б.

11. “Әсә теле” дәреслегенә дидактик материалдар. Өфө, 2010. 117 б.

8 класс өсөн уҡыу-уҡытыу әсбаптары һәм методик ҡулланмалар.

1. Абдуллина Ф.Ф. Псәнчин В.Ш. Башҡорт теле.- Өфө, Китап, 2020.-192 б.

2. Абдуллина Ф.Ф. Псәнчин В.Ш. “Башҡорт теле”  дәреслегенә дидактик материал: 8-9 класс.- Өфө, Китап, 2005. – 220 б.

3. Толомбаев Х.А. Атнағолова С.В. Башҡорт теленән диктанттар йыйынтығы: 5-9 кластар. – 2-се баҫма, Өфө, Китап, 2009. – 256 б.

4. Ғималова М.Ғ. Рәхимова С.М.  Изложениелар өсөн текстар йыйынтығы: 5-9 кластар. -  3-сө баҫма, Өфө, Китап, 2009. – 256 б.

5. 8 кластар өсөн “Әсә теле” дәреслегенә методик ҡулланма: - Өфө, Китап, 2011. – 74 б.

6. Усманова М.Г.  Башҡорт теле грамматикаһы таблицаларҙа һәм схемаларҙа: - Өфө, Китап, 2007. – 111 б.

7. Шарапов И.А. Башҡорт теленән (5-9 кластар) һәм әҙәбиәтенән (5-9 кластар) тест һорауҙары: Өфө, Китап, 2001, 296 б. 

7. Ғималова М. Хөсәйенов Ғ. Туған әҙәбиәт: Өфө, Китап, 2004.- 315 б.

8. Әхмәтйәнов К. Әҙәбиәт теорияһы: Өфө, Китап, 2007. – 492 б. 

9. Ғафаров Б.Б.Башҡорт әҙәбиәтенән яҙма эштәр: Өфө, Китап, 1999.209 б.

10. Хөсәйенов Ғ.Б. Сафина В.У. Кластан тыш уҡыу китабы: Өфө, Китап, 2009. -184 б.

11. Хөсәйенов Ғ.Б. Әҙәбиәт теорияһы: Өфө, Китап, 2010. – 384 б. 

  9 класс өсөн уҡыу-уҡытыу әсбаптары, методик ҡулланмалар.

1.Псәнчин В.Ш. Башҡорт  теле.  9 класс., - Өфө, Китап, 2017.

2. Абдуллина Ф.Ф. “Әсә теленән” дидактик материалдар. -Өфө, 2009.

3. Абдуллина Ф.Ф. Псәнчин В.Ш. “Әсә теленән” дидактик материалдар. -Өфө, 2008.

4.Ж.Ғ. Кейекбаев. Хәҙерге башҡорт теле. Педагогия училищелары өсөн дәреслек. Өфө, 2009.

5. Ғ.Ғ. Сәйетбатталов. Башҡорт теле. Стилистика. Өфө, 2009.
Һүҙлектәр.
Агишев И.М. Биишев Ә.Г. Башҡорт теленең һүҙлеге: -2 томда, Мәскәү, 1993. – 987 б.

Ураҡсин З.Ғ. Урыҫса-башҡортса һүҙлек: -2 томда, Өфө, Китап, 2005. -677 б.

Ураҡсин З.Ғ. Хәҙерге башҡорт әҙәби теленең аңлатмалы һүҙлеге: Өфө, 2004. – 527 б. 

Ураҡсин З.Ғ. Башҡорт теленең фразеологик һүҙлеге: Өфө, 2006. -337 б.

Әхтәмов М.Х. Грамматика һүҙлеге: Өфө, 2007. – 172 б. 

Әхтәмов М.Х. Антонимдар: Өфө, 2009. – 343 б. 

Әхтәмов М.Х. Синонимдар һүҙлеге: Өфө, 2006. – 250 б. 

 Баһауетдинова М.И. Башҡортса - русса этнокультурологик  лексика һүҙлеге. -Өфө, Китап, 2012. – 196 б. 

